**ОБАВЕШТЕЊЕ ЗА РОДИТЕЉЕ УЧЕНИКА 1. И 2.РАЗРЕДА**

РОДИТЕЉИ УЧЕНИКА 1. И 2.РАЗРЕДА КОЈИ НИСУ ДО САДА ОСТВАРИЛИ ПРАВО НА БЕСПЛАТНЕ УЏБЕНИКЕ ДОБИЈАЈУ БЕСПОВРАТНА НОВЧАНА СРЕДСТВА ОД ГРАДА БЕОГРАДА У ВИСИНИ ОСНОВНОГ КОМПЛЕТА ШТАМПАНИХ УЏБЕНИКА.

ОД ПЕТКА, **20. АВГУСТА** 2021. ГОДИНЕ, СВАКОГ РАДНОГ ДАНА У ПЕРИОДУ ОД **10-12ч** РОДИТЕЉИ МОГУ ПРЕУЗЕТИ ПОТВРДУ ДА ЈЕ ДЕТЕ УЧЕНИК ОШ „МИЛОЈЕ ВАСИЋ“, КАО И ИЗЈАЈУ О ОБРАДИ ПОДАТАКА У СЕКРЕТАРИЈАТУ ШКОЛЕ. ПОТВРДЕ СУ ПОТРЕБНЕ ЗА ПОДНОШЕЊЕ ПРИЈАВЕ. (**у наставку текста је списак комплетне документације која је потребна као и упутство за подношење пријаве за добијање новчаних средстава).**

РОДИТЕЉИ САМОСТАЛНО ПОДНОСЕ ПРИЈАВУ ФОНДАЦИЈИ ЗА ОСТВАРИВАЊЕ ПРАВА НА БЕСПОВРТАНА НОВЧАНА СРЕДСТВА ОД **20.АВГУСТА ДО 30.СЕПТЕМБРА 2021.** ГОДИНЕ.

ПРИЈАВЕ СЕ ПОДНОСЕ ОНЛАЈН ПУТЕМ ЛИНКА ИЛИ У ФОНДАЦИЈИ ЗА МЛАДЕ ТАЛЕНТЕ.

**ВАЖНА НАПОМЕНА**: УЧЕНИЦИ КОЈИ СУ ВЕЋ ОСТВАРИЛИ ПРАВО НА БЕСПЛАТНЕ УЏБЕНИКЕ ( корисници социјалне помоћи, треће и свако наредно дете и ученици који се школујју по ИОП-у) НЕ ДОБИЈАЈУ БЕСПОВРАТНА НОВЧАНА СРЕДСТВА.

**УПУТСТВО ЗА ПОДНОШЕЊЕ ПРИЈАВЕ**

**КО ДОБИЈА СРЕДСТВА?**

- родитељи, односно законски заступници ученика ПРВОГ и ДРУГОГ разреда јавних основних школа на територији града Београда, осим ученика који су већ добили бесплатне уџбенике по програму Министарства просвете, науке и технолошког развоја РС за школску 2021/22. годину.

**КОЈИ ЈЕ РОК ЗА ПРИЈАВЉИВАЊЕ?**

Рок за пријављивање је од 20. августа до 30. септембра 2021. године

**КАКО СЕ ПРИЈАВИТИ?**

Пријаве се врше електронски преко линка /портала који ће бити отворен и доступан од 20. августа на сајту Фондације за младе таленте града Београда [www.fondzamladebeograd.rs](http://www.fondzamladebeograd.rs)

**Напомена**: у случају непостојања техничких и других могућности за електронско пријављивање, позивамо родитеље да се за помоћ обрате секретару школе, односно Фондацији на +381 11 321 6246 или fondzamlade@beograd.gov.rs

**ШТА ЈЕ ПОТРЕБНО ЗА УСПЕШНУ ПРИЈАВУ?**

 Поред уноса/укуцавања основних података на линку за пријављивање, потребно је припремити следећа четири скенирана документа:

1. Копија **очитане чиповане личне карте** родитеља тј. законског заступника, односно фотокопија личне карте родитеља тј. законског заступника уколико није чипована
2. Копија **картице текућег рачуна** родитеља, односно законског заступника
3. **Потврда Основне школе** да је дете ђак јавне основне школе и да у школској 2021/22. години похађа први/други разред, као и да није добио бесплатне уџбенике по програму Министарства просвете, науке и технолошког развоја за школску 2021/22. годину
4. **Изјава о обради података о личности**

**Напомена**: Обрасци Потврде основне школе и Изјаве о обради података о личности могу се преузети на сајту Фондације, као и код секретара школе.

**КОЛИКО НОВЧАНИХ СРЕДСТАВА СЕ УПЛАЋУЈЕ?**

Износ БЕСПОВРАТНИХ новчаних средстава за исплату, по појединачно упућеној пријави на јавни позив, биће формиран на основу података о изабраним уџбеницима и цена достављених у понуди сваког изабраног издавача зе предмете:

1. математика,
2. српски језик/матерњи језик,
3. свет око нас
4. страни језик као обавезан предмет

Просечан износ за исплату: 6.400,00 рсд

**Напомена**: приликом пријављивања, након што родитељ обележи школу и разред који ученик похађа, портал ће обавестити родитеља, односно законског заступника о тачном износу који ће му бити уплаћен.

**ГДЕ СЕ МОЖЕ ПРОНАЋИ ЦЕО ТЕКСТ ЈАВНОГ ПОЗИВА?**

Цео текст Јавног позива се може преузети на сајту Фондације [www.fondzamladebeograd.rs](http://www.fondzamladebeograd.rs) у делу „Конкурси“ или на сајту града Београда – Градске управе града Београда на адреси: [www.beograd.rs](http://www.beograd.rs) , у рубрици „Градски огласи, конкурси и тендери“.

**КОМЕ СЕ ОБРАТИТИ ЗА ДОДАТНЕ ИНФОРМАЦИЈЕ?**

Oбавештења о јавном позиву се могу добити на тел. (011) 321-6246 или путем електронске поште на адресу fondzamlade@beograd.gov.rs .